PÁLYÁZATI FELHÍVÁS

A Tatai Református Egyházmegye Tanácsa a 2023. évre pályázatot hirdet a gyülekezetekben folyó katechetikai munka támogatására. A pályázat célja a **katechetikai munkához szükséges eszközök** **beszerzése**, a meglévő eszközök javítása, esetleges cseréje.

A Tanács külön kérése, hogy valóban katechetikai megokolásból beadott pályázatok szülessenek, és ne irodai eszközpótlás, templomi berendezés stb. kérése! (A gyakran kért festékpatron amennyiben hittanosoknak történő nyomtatás, fénymásolás áll a háttérben, beadható, de pl. számítástechnikai rendszer kiépítését ne ebből akarjuk finanszírozni.)

A pályázatra a várható költségek maximum 50%-áig lehet kérelmet benyújtani.

A kérelemnek tartalmaznia kell:

- a beszerezni, javítani, cserélni kívánt eszköz/eszközök megnevezését

- a katechetikai munkában való szükségszerűségének indoklását

- a tervezett költségvetést (benne az önerőt, egyéb várható forrásokat)

- a kért összeget

A pályázat benyújtásának **határideje 2023. április 30**

Beküldendő az Esperesi Hivatal címére (2941 Ács, Fő u. 71, vagy: gerecsei.zsolt@gmail.com).

A pályázatokat az Egyházmegyei Tanács bírálja el.

A pályázott összeg felhasználásáról szóló elszámolás (számlák másolata) 2023. december 15-ig beküldendő az Esperesi Hivatalba. Elmulasztása a következő évi pályázatból való automatikus kizárást von maga után.

(Aki 2022-ről elmulasztotta, a jelen pályázat beadásával együtt küldje!)

Az Egyházmegyei Tanács nevében:

Ács, 2023. április 3

 Gerecsei Zsolt

 esperes sk.